VYKONÁVACIE ROZHODNUTIE KOMISIE (EÚ) 2021/1131

z 5. júla 2021,

ktorým sa stanovuje ročné rozdelenie celkových zdrojov podľa jednotlivých členských štátov v prípade Európskeho fondu regionálneho rozvoja, Európskeho sociálneho fondu plus a Kohézneho fondu v rámci cieľa Investovanie do zamestnanosti a rastu a cieľa Európska územná spolupráca, ročné rozdelenie zdrojov podľa jednotlivých členských štátov podľa kategórie regiónov, ročné rozdelenie zdrojov podľa jednotlivých členských štátov pridelených na dodatočné financovanie pre najvzdialenejšie regióny, sumy, ktoré majú byť prevedené z rozpočtových prostriedkov každého členského štátu pridelených na Kohézny fond do Nástroja na prepájanie Európy, ročné rozdelenie celkových zdrojov pre Európsku mestskú iniciatívu, ročné rozdelenie celkových zdrojov na nadnárodnú spoluprácu na podporu inovačných riešení, ročné rozdelenie celkových zdrojov na medziregionálne inovačné investície, ročné rozdelenie celkových zdrojov na zložku cezhraničnej spolupráce v rámci cieľa Európska územná spolupráca, ročné rozdelenie celkových zdrojov podľa jednotlivých členských štátov na zložku nadnárodnej spolupráce v rámci cieľa Európska územná spolupráca, ročné rozdelenie celkových zdrojov na zložku medziregionálnej spolupráce v rámci cieľa Európska územná spolupráca a ročné rozdelenie celkových zdrojov na zložku spolupráce najvzdialenejších regiónov v rámci cieľa Európska územná spolupráca na obdobie 2021 – 2027

[oznámené pod číslom C(2021) 5003]

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (1), a najmä na jeho článok 109 ods. 2 a článok 110 ods. 3 druhý pododsek,

so zreteľom na nariadenie Európskeho parlamentu a Rady (EÚ) 2021/1059 z 24. júna 2021 o osobitných ustanoveniach týkajúcich sa cieľa Európska územná spolupráca (Interreg) podporovaného z Európskeho fondu regionálneho rozvoja a vonkajších finančných nástrojov (2), najmä na jeho článok 9 ods. 3,

keďže:

(1) S cieľom stanoviť vhodný finančný rámec pre fondy je potrebné stanoviť ročné rozdelenie celkových zdrojov podľa jednotlivých členských štátov, ktoré boli pridelené v rámci cieľa Investovanie do zamestnanosti a rastu a cieľa Európska územná spolupráca (Interreg).

(2) Je potrebné stanoviť ročné rozdelenie osobitných zdrojov podľa jednotlivých členských štátov, ktoré boli pridelené podľa rôznych kategórií regiónov, ako sa uvádza v cieli Investovanie do zamestnanosti a rastu.

(3) Je potrebné stanoviť ročné rozdelenie zdrojov, pokiaľ ide o dodatočné financovanie v prospech najvzdialenejších regiónov Francúzska, Španielska a Portugalska a regiónov Fínska a Švédska, ktoré spĺňajú kritériá stanovené v článku 2 protokolu č. 6 k Aktu o pristúpení z roku 1994.

(4) Z dôvodu transparentnosti je vhodné stanoviť ročné rozdelenie osobitných zdrojov podľa jednotlivých členských štátov, pokiaľ ide o Európsky fond regionálneho rozvoja (EFRR) a Európsky sociálny fond plus (ESF+), pričom sa zohľadní, že sumy pridelené z EFRR a ESF+ každému členskému štátu by sa mali rovnať sumám osobitných zdrojov pridelených podľa rôznych kategórií regiónov a osobitných zdrojov v prospech najvzdialenejších regiónov Francúzska, Španielska a Portugalska a regiónov Fínska a Švédska, ktoré spĺňajú kritériá stanovené v článku 2 protokolu č. 6 k Aktu o pristúpení z roku 1994, ktoré boli pridelené príslušnému členskému štátu.

(5) Je potrebné stanoviť ročné rozdelenie osobitných zdrojov pre Kohézny fond podľa jednotlivých členských štátov znížených o sumy, ktoré majú členské štáty previesť do Nástroja na prepájanie Európy.

(6) Je potrebné stanoviť sumy, ktoré majú byť prevedené z rozpočtových prostriedkov každého členského štátu pridelených na Kohézny fond do Nástroja na prepájanie Európy (3).

(7) Z dôvodu transparentnosti je vhodné stanoviť ročné rozdelenie osobitných zdrojov na Európsku mestskú iniciatívu pod priamym alebo nepriamym riadením Komisie.

(8) Z dôvodu transparentnosti je vhodné stanoviť ročné rozdelenie zdrojov ESF+ v rámci cieľa Investovanie do zamestnanosti a rastu na nadnárodnú spoluprácu na podporu inovačných riešení pod priamym alebo nepriamym riadením Komisie.

(9) Z dôvodu transparentnosti je vhodné stanoviť ročné rozdelenie zdrojov EFRR v rámci cieľa Investovanie do zamestnanosti a rastu pre medziregionálne inovačné investície pod priamym alebo nepriamym riadením Komisie.

(10) Je potrebné stanoviť ročné rozdelenie celkových zdrojov podľa jednotlivých členských štátov na cieľ Európska územná spolupráca (Interreg) a osobitných zdrojov pre štyri jeho zložky v súlade s článkom 9 ods. 2 nariadenia (EÚ) 2021/1059.

(11) Z dôvodu transparentnosti by sa celkové rozdelenia mali uvádzať v cenách z roku 2018 aj v bežných cenách.

(12) Z dôvodov programovania členskými štátmi by sa osobitné ročné rozdelenia mali uvádzať v bežných cenách s cieľom zohľadniť indexáciu 2 % ročne v súlade s článkom 109 ods. 1 tretím pododsekom nariadenia (EÚ) 2021/1060 a stanoviť zdroje, ktoré sú skutočne k dispozícii po odpočítaní podpory pre Nástroj na prepájanie Európy, technickú pomoc na podnet Komisie, rozpočtové prostriedky pridelené na Európsku mestskú iniciatívu pod priamym alebo nepriamym riadením, nadnárodnú spoluprácu na podporu inovačných riešení pod priamym alebo nepriamym riadením v rámci ESF+ a medziregionálne nepriame investície pod priamym alebo nepriamym riadením,

PRIJALA TOTO ROZHODNUTIE:

Článok 1 1. Ročné rozdelenie celkových zdrojov podľa jednotlivých členských štátov v rámci cieľa Investovanie do zamestnanosti a rastu sa stanovuje v prílohe I. 2. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na menej rozvinuté regióny v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe II. 3. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na prechodné regióny v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe III. 4. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na rozvinutejšie regióny v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe IV. 5. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na dodatočné financovanie pre najvzdialenejšie regióny určené v článku 349 ZFEÚ a regióny úrovne NUTS 2, ktoré spĺňajú kritériá stanovené v článku 2 protokolu č. 6 k Aktu o pristúpení z roku 1994, v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe V. 6. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na EFRR v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe VI. 7. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na ESF+ v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe VII. 8. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na Kohézny fond v rámci cieľa Investovanie do zamestnanosti a rastu a k dispozícii na programovanie, sa stanovuje v prílohe VIII. 9. Ročné rozdelenie súm, ktoré majú byť prevedené z rozpočtových prostriedkov každého členského štátu pridelených na Kohézny fond do Nástroja na prepájanie Európy, sa stanovuje v prílohe IX. 10. Ročné rozdelenie celkových zdrojov, pokiaľ ide o zdroje pridelené v rámci Európskej mestskej iniciatívy a k dispozícii na programovanie, sa stanovuje v prílohe X. 11. Ročné rozdelenie celkových zdrojov, pokiaľ ide o zdroje pridelené na zložku nadnárodnej spolupráce v rámci ESF+ a k dispozícii na programovanie, sa stanovuje v prílohe XI. 12. Ročné rozdelenie celkových zdrojov, pokiaľ ide o zdroje pridelené v rámci medziregionálnych inovačných investícií a k dispozícii na programovanie, sa stanovuje v prílohe XII.

Článok 2 1. Ročné rozdelenie celkových zdrojov podľa jednotlivých členských štátov v rámci cieľa Európska územná spolupráca (Interreg) sa stanovuje v prílohe XIII. 2. Ročné rozdelenie celkových zdrojov, pokiaľ ide o zdroje pridelené na zložku cezhraničnej spolupráce v rámci cieľa Európska územná spolupráca a k dispozícii na programovanie, sa stanovuje v prílohe XIV. 3. Ročné rozdelenie celkových zdrojov podľa jednotlivých členských štátov, pokiaľ ide o zdroje pridelené na zložku nadnárodnej spolupráce v rámci cieľa Európska územná spolupráca a k dispozícii na programovanie, sa stanovuje v prílohe XV. 4. Ročné rozdelenie celkových zdrojov, pokiaľ ide o zdroje pridelené na zložku medziregionálnej spolupráce v rámci cieľa Európska územná spolupráca a k dispozícii na programovanie, sa stanovuje v prílohe XVI. 5. Ročné rozdelenie celkových zdrojov, pokiaľ ide o zdroje pridelené na zložku spolupráce najvzdialenejších regiónov v rámci cieľa Európska územná spolupráca a k dispozícii na programovanie, sa stanovuje v prílohe XVII.

Článok 3 Toto rozhodnutie je určené členským štátom.

V Bruseli 5. júla 2021 Za Komisiu Elisa FERREIRA členka Komisie

(1) Ú. v. EÚ L 231, 30.6.2021, s. 159.

(2) Ú. v. EÚ L 231, 30.6.2021, s. 94.

(3) Nariadenie Európskeho parlamentu a Rady, ktoré sa má prijať.